मकानों की मांग, क्रांतिमान पार्क से आज पैदल मार्च
बेघरलोगों को मकान दिलाने के लिए चलाई जा रही मुहिम के तहत यूथ फॉर गरीब राइट्स की मुख्य कार्यकारिणी के सदस्यों की बैठक रविवार को संगठन के सेक्टर-15 स्थित कार्यालय पर हुई। महासचिव कुलदीप चौधरी ने बताया कि झुग्गी झोपडिय़ों में रह रहे लोग सोमवार को क्रांतिमान पार्क में एकत्र होंगे। बाद में पैदल मार्च करते हुए उपायुक्त को ज्ञापन सौंपेंगे। संगठन के अध्यक्ष एडवोकेट सुरेंद्र गंगवा ने कहा कि संगठन की मुख्य मांग शहर में रहने वाले उन सभी व्यक्तियों के लिए मकान की है, जिनके पास खुद की जगह नहीं है और उसकी मासिक आय पांच हजार रुपए से कम है। सरकार ऐसे व्यक्तियों को दिल्ली मुंबई की तर्ज पर पक्के मकान उपलब्ध कराए। इस दौरान हरियाणवी कलाकार राममेहर महला, राजू पंजाबी और कुलदीप जांगड़ा विशेष रूप से मौजूद रहेंगे।रविवार की बैठक में समाजसेवी मंधीर चावला, प्यारेलाल, हरपाल सिंह, महेंद्र सिंह, सुरेंद्र आर्य आिद थे।
hin_Deva hin_Deva